Otkazan Kup Dražena Petrovića (2015.)

Peto izdanje Kupa Dražena Petrovića, odnosno natjecanje dvaju najboljih domaćih klubova po svim uzrastima neće se održati. Tako je odlučila Zaklada Dražen Petrović koju vodi Draženova majka.

Razlog otkazivanja ovogodišnjeg Kupa Dražena Petrovića koji se trebao odigrati 27. rujna između Cedevite i Cibone je loša organizacija iz godine u godinu pa je Zaklada odlučila s ovom mjerom – neodržavanjem Kupa.

Natjecanje je 2011. godine pokrenuo Željko Došen, no, Draženova obitelj je nezadovoljna organizacijom Kupa koje nosi ime velikana hrvatske košarke i došlo je do otkazivanja istog.